
Okresný súd Prievidza 10P/66/2024 3824201128 04. 07. 2024 JUDr. Katarína Zajacová ECLI:SK:OSPD:2024:3824201128.2
Uznesenie Okresný súd v Prievidzi vo veci starostlivosti o maloleté deti A., B., nar. X.X.XXXX a C., nar. XX.X.XXXX, zastúpené kolíznym opatrovníkom, Úradom práce, sociálnych vecí a rodiny Banská Bystrica, deti rodičov: matky D. A., nar. XX.XX.XXXX, bytom E., F.. G. XXX/XX, H. A., C. I. XX, otca B. A., nar. X.X.XXXX, bytom B. J., t.č. umiestnený K. L. H., o návrhu otca na zníženie vyživovacej povinnosti k maloletým deťom, takto rozhodol: I. Konanie
zastavuje. odôvodnenie:
1. Otec maloletých detí sa podaným návrhom domáhal zníženia svojej vyživovacej povinnosti z dôvodu zníženia svojho pravidelného mesačného príjmu v dôsledku odsúdenia a výkonu trestu odňatia slobody. Podaním zo dňa 10.6.2024 vzal podaný návrh celkom späť. 2. O zastavení konania súd rozhodol podľa § 29 ods. 1 CMP, podľa ktorého navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 3. Vo veci neboli dané dôvody pre pokračovanie v konaní podľa § 29 ods. 2 CMP, pretože rodičovské práva a povinnosti účastníkov k maloletým deťom boli riadne upravené rozsudkom Okresného súdu v Banskej Bystrici č.k. 37P/153/2017-61 zo dňa 27.10.2017 a zníženie vyživovacej povinnosti otca k maloletým deťom nie je v ich záujme. Matka, ani kolízny opatrovník nevyjadrili nesúhlas so späťvzatím návrhu podľa § 29 ods. 3 CMP. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v troch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

